CELEX: 32013R0072
Language: sl
Date: 2013-01-25 00:00:00
Title: Izvedbena uredba Komisije (EU) št. 72/2013 z dne 25. januarja 2013 o spremembi uredb (ES) št. 180/2008 in (ES) št. 737/2008 glede obdobja imenovanja nekaterih laboratorijev za referenčne laboratorije EU  Besedilo velja za EGP

26.1.2013   
            
            
               SL
            
            
               Uradni list Evropske unije
            
            
               L 26/9
            
         IZVEDBENA UREDBA KOMISIJE (EU) št. 72/2013
   z dne 25. januarja 2013
   o spremembi uredb (ES) št. 180/2008 in (ES) št. 737/2008 glede obdobja imenovanja nekaterih laboratorijev za referenčne laboratorije EU
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1), zlasti člena 55(1) Direktive,
   ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (2), zlasti člena 19(d) Direktive,
   ob upoštevanju naslednjega:
   
               (1)
            
            
               Z Uredbo Komisije (ES) št. 180/2008 z dne 28. februarja 2008 o referenčnem laboratoriju Skupnosti za bolezni kopitarjev razen konjske kuge in spremembi Priloge VII k Uredbi (ES) št. 882/2004 Evropskega parlamenta in Sveta (3) je Komisija imenovala francosko agencijo ANSES z laboratoriji za zdravje živali in bolezni enoprstih kopitarjev za referenčni laboratorij EU za bolezni enoprstih kopitarjev, razen konjske kuge, za petletno obdobje od 1. julija 2008 in opredelila njegove funkcije, naloge in postopke glede sodelovanja z laboratoriji, pristojnimi za diagnosticiranje nalezljivih bolezni enoprstih kopitarjev v državah članicah.
            
         
               (2)
            
            
               Z Uredbo Komisije (ES) št. 737/2008 z dne 28. julija 2008 o imenovanju referenčnih laboratorijev Skupnosti za bolezni rakov, steklino in govejo tuberkulozo, določitvi dodatnih pristojnosti in nalog referenčnih laboratorijev Skupnosti za steklino in govejo tuberkulozo ter spremembi Priloge VII k Uredbi (ES) št. 882/2004 Evropskega parlamenta in Sveta (4) je Komisija imenovala Centre for Environment, Fisheries & Aquaculture Science (Cefas), Weymouth Laboratory iz Združenega kraljestva za referenčni laboratorij EU za bolezni rakov za petletno obdobje od 1. julija 2008.
            
         
               (3)
            
            
               Za zagotovitev visoke kakovosti in enotnosti analitičnih in diagnostičnih rezultatov v Uniji je pomembno, da imenovana referenčna laboratorija EU za bolezni enoprstih kopitarjev, razen konjske kuge, in bolezni rakov še naprej izvajata svoje dejavnosti dodatnih pet let.
            
         
               (4)
            
            
               Zato bi bilo treba podaljšati obdobje, za katero sta bila navedena laboratorija imenovana za referenčna laboratorija EU.
            
         
               (5)
            
            
               Zaradi veljavnosti Lizbonske pogodbe bi bilo treba laboratorije iz Uredbe (ES) št. 737/2008, poimenovane kot „referenčni laboratoriji Skupnosti“, preimenovati v „referenčne laboratorije Evropske unije (EU)“.
            
         
               (6)
            
            
               Uredbi (ES) št. 180/2008 in (ES) št. 737/2008 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V členu 1(1) Uredbe (ES) št. 180/2008 se datum „30. junija 2013“ nadomesti z datumom „30. junija 2018“.
   Člen 2
   Člen 1 Uredbe (ES) št. 737/2008 se nadomesti z naslednjim:
   
      „Člen 1
      The Centre for Environment, Fisheries & Aquaculture Science (Cefas), Weymouth Laboratory, Združeno kraljestvo se imenuje za referenčni laboratorij EU za bolezni rakov od 1. julija 2008 do 30. junija 2018.“
   
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 25. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 328, 24.11.2006, str. 14.
   
      (2)  UL L 192, 23.7.2010, str. 1.
   
      (3)  UL L 56, 29.2.2008, str. 4.
   
      (4)  UL L 201, 30.7.2008, str. 29.